open-index/open-wikipedia-markdown huggingface dataset:
Պեր Հեգգե

**Պեր Հեգգե** (, ), նորվեգացի լրագրող։

## Կենսագրություն
Ծնվել է Նորվեգիայի իր մեծությամբ 3-րդ քաղաքում՝ Տրոնհեյմում ուսուցիչների ընտանիքում։ 1941 թ.-ին ընտանիքը տեղափոխվել է Ինդերհոյ.

Զինվորական ծառայությունը անցկացրել է Նորվեգիայի զինված ուժերի էլիտար ստորաբաժանումում՝ սովորելով ռուսերեն։ Լրագրողի կարիերան սկսել է  Նորվեգիայի հեռագրային գրասենյակում, այնուհետև՝ 1962 թ.-ին աշխատանքի է անցել Aftenposten թերթում՝ աշխատելով այնտեղ մինչև իր կարիերայի ավարտը։  1963-1965 թվականներին Լոնդոնի թերթերից մեկում աշխատել է որպես թղթակից, այնուհետև աշխատել է Նորվեգիայում։ 1968 թ.-ին արժանացել է Narvesen Prize մրցանակի։

1969-1971 թվականներին եղել է Aftenposten թերթի մոսկովյան թղթակիցը։ 1971 թ.-ին արտաքսվել է ԽՍՀՄ-ից, որի պատճառներից մեկն էլ այն էր, որ նա եղել է առաջին լրագրողը, ով հարցազրույց է վերցրել Ալեքսանդր Սոլժենիցինից այն բանից հետո, երբ նա 1970 թ.-ին արժանացել է Նոբելյան մրցանակի։

1971-1979 թվականներին աշխատել է Նորվեգիայում։ 1977-1981 թվականներին եղել է թերթի թղթակիցը Վաշինգտոնում։ Այդ ժամանակ նա բաժնի խմբագիր էր։ 1984-1988 թվականներին աշխատել է մշակութային բաժնի ղեկավար։ Թոշակի է անցել 2005 թ.-ին։

1985 - 1988 թվականներին Հեգգեն ղեկավարել է PEN International ակումբի նորվեգական մասնաճյուղը։ Մի քանի գրքերի հեղինակ է։ Իր գրքերի հիմնական թեմատիկան է միջազգային հարաբերությունները։ Վերջին տարիներին մի քանի գրքեր է գրել նորվեգերենի ճիշտ օգտագործման և այլ հանրաճանաչ թեմաներով։ Գրել է նաև Օտտո Սվերդրուպի (1996), Ֆրիտյոֆ Նանսենի (2002) և Նորվեգիայի Հարոլդ V թագավորի (2006) կենսագրությունները։ Նրա գրած Նանսենի կենսագրությունը 2007 թ.-ին թարգմանվել է հայերեն։ Հեգգեն հայտնի է նաև որպես դասախոս։

2003 թ.-ին պարգևատրվել է Սուրբ Օլաֆի շքանշանով։

## Ծանոթագրություններ

Կատեգորիա:Նորվեգացի գրողներ
Կատեգորիա:Նորվեգացի լրագրողներ
Կատեգորիա:Նորվեգացի կենսագիրներ
Քրիստոնեությունը Նորվեգիայում

**Քրիստոնեությունը [[Նորվեգիա]]յում**, երկրի ամենատարածված կրոնը։

Pew Research Center-ի հետազոտական կենտրոնի տվյալների համաձայն, 2010 թվականին Նորվեգիայում ապրում էին 4,21 միլիոն քրիստոնյաներ, որոնք կազմել են երկրի բնակչության 86,2 %-ը։ 2010 թվականին «Աշխարհի կրոններ» հանրագիտարանում Ջ. Ք. Մելտոնը գնահատում է քրիստոնյաների թիվը երկրում 91,4 % (4,37 միլիոն հավատացյալներ)։

Երկրում քրիստոնեության խոշորագույն ուղղությունը բողոքականությունն է։ 2000 թվականին Նորվեգիայում գործել է 2,7 հազար քրիստոնեական եկեղեցիները և պաշտամունքի վայրերից, որոնք պատկանում են 70 տարբեր քրիստոնեական դենոմինացիաներին։

Բացի նորվեգացիներից, քրիստոնյա են նաև երկրում բնակվող լեհերի, սաամների, շվեդների, գերմանացիների, լիտվացիների, դանիացիների, ռուսների, սերբերի, ֆինների և այլ ազգերի մեծամասնությունը։

Նորվեգիայի Քրիստոնեական խորհուրդը ստեղծվել է 1992 թվականին և միավորում է կաթոլիկներին, ուղղափառներին և բողոքականներին։ Նորվեգիայի եկեղեցին Եկեղեցիների Համաշխարհային Խորհրդի անդամ է։

## Ծանոթագրություններ

Կատեգորիա:Քրիստոնեությունը Նորվեգիայում
Կիրկենես

**Կիրկենես** (, ), քաղաք Նորվեգիայի հյուսիսարևելյան հատվածում։ Այն գտնվում է Ֆինմարկ Ֆյուլքեի կազմի մեջ՝ մոտավորապես 8 կմ ռուս-նորվեգական պետական սահմանից հեռավորության վրա։ Քաղաքի տարածքը կազմում է 2,17 կմ² է, իսկ բնակչությունը, ըստ 2015 թվականի հունվարի 1-ի դրության, 3538 մարդ։

## Պատմություն
Մինչև 1826 թվականի մայիսի 14-ը Կիրկենեսը գտնվում էր Ֆելլեդսդիստրիկտի կազմի մեջ, որը Շվեդ-նորվեգական միության և Ռուսական կայսրության կոնդոմինիումի մաս էր կազմում։ Դրանից հետո, գրեթե բոլոր վիճելի տարածքներն անցան Շվեդիային։

### Երկրորդ համաշխարհային պատերազմ
thumb|right|250px|Կիրկենես
thumb|right|250px|Կիկենես եկեղեցին
Երկրորդ համաշխարհային պատերազմի տարիներին քաղաքը ենթարկվել է ավիացիայի հոծախումբ հարձակման։ Ընդհանուր առմամբ քաղաքի վրա 320 ավիահարձակումներ եղան։ 1944-1945 թվականներին Կիրկենեսի գլխավոր պարեկի տեղակալն էր հետագայում հայտնի դարձած արևելագետ Իգոր Դյակոնովը։ 1990-ական թվականներին վերջինիս շնորհեցին Կիրկենեսի պատվավոր քաղաքացու կոչում։

## Աշխարհագրություն և կլիմա
Կիրկենեսը գտնվում է Նորվեգիայի ծայր հյուսիս-արևելքում, գրեթե 400 կմ հյուսիսային բևեռային շրջագծից հյուսիս։ Քաղաքը գտնվում է Վարանգեր ֆյորդ-ի բազուկներից մեկի վրա, Ռուսաստանի Դաշնության հետ պետական սահմանից ոչ հեռու։

Բևեռային օրը Կիրկենեսում շարունակվում է մայիսի 17-ից մինչև հուլիսի 21-ը։ Իսկ բևեռային գիշերը՝ նոյեմբերի 21-ից հունվարի 21-ը։ Չնայած ծայրամասային դիրքին, քաղաքի կլիման անցողիկ է՝ հիմնականում մայրցամաքային։ Միջին ամսական ջերմաստիճանը տատանվում է −11,5&nbsp;°C հունվարին և 12,6&nbsp;°C հուլիսին։ Տարեկան միջին  տեղումների քանակը մոտավորապես 450 մմ է։ Երբևիցե գրանցված ամենացածր ջերմաստիճանը կազմել է -41&nbsp;°C, իսկ ամենաբարձր ջերմաստիճանը՝ 32,7&nbsp;°C: Ամենաբարձր միջին ամնսական ջերմաստիճանը նկատվել է 2004 թվականի հուլիսին. այն կազմել է 16,9&nbsp;°C:

## Հայտնի մարդիկ
* Կիրկենեսում է ծնվել դահուկային սպորտի օլիմպիական եռակի չեմպիոն Ուլվանգ Վեգարդը։
* Կիրկենեսում է ապրում աշխարհահռչակ աստղ, երգչուհի Էրյան Նիլսենը։

## Տեսարժան վայրեր
* Երկրորդ համաշխարհային պատերազմին նվիրված թանգարան
* Բանվորա-գյուղացիական Կարմիր բանակի զինվորների նվիրված հուշարձան Ռուալ Ամունդսենի հրապարակում (Ռոալդ Ամունդսեն գատե) (նորվեգերեն անվանումը՝ Russemonumentet՝ «Ռուսական մոնումենտ»)
* Սաամ նկարիչ Իյոն Սավիոյի թանգարան

## Քույր քաղաքներ
*  Վորկուտա, ՌԴ
*  Նիկել, ՌԴ
*  Կարս, Թուրքիա

## Ծանոթագրություններ

## Արտաքին հղումներ
* Информация о Киркенесе    
* ScenicNorway, bilder fra Kirkenes 
* Informasjon om severdigheter og utflukter Kirkenes Turistinformasjon 
* Kirkenes fra rommet i Wikimapia

Կատեգորիա:1826 թվականին հիմնադրված բնակավայրեր
Կատեգորիա:Բարենցի ծով
Կատեգորիա:Նավահանգստային քաղաքներ
Կատեգորիա:Նորվեգիայի քաղաքներ
Ուվդալի ստավկիրկա

**Ուվդալի ստավկիրկա** (), հիմնակմախքային եկեղեցի Նորվեգիայում։ Այն գտնվում է Ուդալ գյուղում, որը Բուկերդուդ շրջանում է։ Եկեղեցին կառուցվել է 1168 թվականին։ Այդ մասին փաստում են դենդրոքրոնոլոգիական հետազոտությունները, որոնք արվել են սոճիներից, որոնցով կառուցած է այս եկեղեցին։ Ուվդալի ստավկիրկա նախատեսված է 170 մարդու համար։

## Շինարարության պատմություն
thumb|Ուվդալի ստավկիրկայի ներքին ինտերիերը
1978 թվականին այստեղ կատարվել են հնէագիտական պեղումներ։ Ըստ դրանց արդյունքների, պարզվել է, որ եկեղեցին կառուցվել է նախկինում գոյություն ունեցող եկեղեցու ավերակների հիմքի վրա։ Եկեղեցին համարվում է իր ժամանակների համար տիպային կառույց, որը բավականին շատ փոփոխությունների է ենթարկվել։ Հատկապես ինտերիերում երևում են Վերածննդի դարաշրջանի և ռոկոկոյի ազդեցության հետքերը։ 12-րդ դարում կառուցած շատ եկեղեցիներ, այդ թվում և Ուվդալի եկեղեցին, աչքի է ընկնում իր փոքրությամբ։ Հաճախ դրանց մակերեսը չի գերազանցում 40 քառակուսի մետր տարածքը։ Այդ իսկ պատճառով, շատ հաճախ, այս եկեղեցիները ընդարձակել են և՛ միջնադարյան ժամանակահատվածում, և՛ ռեֆորմացիայի տարիներին, որը տեղի է ունեցել Նորվեգիայում 1537 թվականից սկսած։ Առաջին անգամ փաստաթղթերում հիշատակվում է եկեղեցին 1327 թվականին։

Եկեղեցու նավը առաջին անգամ մեծացվել է միջնադարյան ժամանակահատվածում արևմտյան պատի կողմից։ Այդ ժամանակ խորանային ապսիդը տեղաշարժվել է։ Խորանը կրկին քանդվել է 1684 թվականին, երբ նոր առավել լայն ու մեծ խորանը բերեցին այստեղ։ Այն չափերով համապատասխանում էր նավին։ Հետագայում, 1721-1723 թվականներն ընկած ժամանակահատվածում եկեղեցին վերականգնվել է վերստին՝ խաչաձև հորինվածքով։ 1819 թվականին բեմի հյուսիսային հատվածից ավելացվեց նոր խորանը։

1760 թվականին Ուվդալի ստավկիրկայի դրսի պատերն են ամրացվել ու երեսապատվել։ Ներսի կողքամասերը հարստորեն զարդանախշված են, որոնք թվագրվում են 1624 թվականին։ Ինտերիերի ամենահին հատվածը հարստորեն զարդարված է եղել մոտավորապես 1656 թվականին։

1902 թվականին օծվել է նոր եկեղեցին և հարց է առաջ քաշվել, որպեսզի քանդեն հինը։ Սակայն այն գնեցին և այսօր էլ ստավկիրկան գտնվում է համայնքի անմիջական պահպանության ներքո։ Եկեղեցին փակվել է այցելությունների համար 1883 թվականին, սակայն, այսօր էլ, նրա մեջ կատարվում են հոգևոր ծիսակատարություններ, սակայն միայն ամառային ժամանակահատվածում։ Ամռանը Ուվդալի եկեղեցին հասանելի է նաև որպես թանգարան։

## Ծանոթագրություններ

## Արտաքին հղումներ
* Церкви Норвегии 
* Ставкирка в Увдале
* Ставкирка в Увдале на stavkirke.info
* Miljøstatus i Norge: Uvdal stavkirke  
* Ставкирка в Увдале на сайте Fortidsminneforeningen 

Կատեգորիա:12-րդ դարի կրոնական կառույցներ
Կատեգորիա:Բուսկերուդ
Կատեգորիա:Հիմնակմախքային եկեղեցիներ
Կատեգորիա:Նորվեգիայի թանգարաններ
Կատեգորիա:Նորվեգիայի լյութերական եկեղեցիներ
Կատեգորիա:Նորվեգիայի հիմնակմախքային եկեղեցիներ
When the Sun Goes Down

***When the Sun Goes Down***, Սելենա Գոմեսի և Selena Gomez & the Scene նախագծի երրորդ ստուդիական ալբոմը, թողարկված 2011 թվականի հունիսի 21-ին։ Ալբոմի առաջին սինգլը, թողարկվել է 2011 թվականի մարտի 14-ին, դարձել է «Who Says»-ը։ 2013 թվականի հուլիսին հայտնի է դարձել, որ այդ ալբոմը վաճառվել է ԱՄՆ-ում 671,000 անգամ։

## Տեղեկություն ալբոմի մասին
2011 թվականի փետրվարի 15-ին ձայնագրողական ընկերություն Universal Music Portugal-ը հաստատել է, որ ալբոմի ձայնագրումը ընթացքում է։ Առաջին սինգլը «Who Says»-ը ներկայացվել է *On Air with Ryan Seacrest*-ում մարտի 8-ին և դուրս է եկել վաճառքում 2011 թվականի մարտի 14-ին։ Մայիսի 19-ին ներկայացվել է ալբոմի շապիկը, իսկ սկավառակը, փոխել է անունը նախկին *Otherside*-ից *When the Sun Goes Down*-ի։ Երկրորդ սինգլը դարձել է «Love You Like a Love Song» երգը։

Նաև iTunes-ում թողարկվել են պրոմոսինգլներ «Bang Bang Bang» երգը, զբաղեցրած 94-րդ հորիզոնականը Billboard Hot 100-ում, և «Dices»-ը «Who Says»-ի իսպանալեզու տարբերակը։

## Քննադատական արձագանքներ

Հիմնականում, ալբոմը ստացել է դրական գնահատականներ քննադատների կողմից։ OK! ամսագիրը նշել է, էր Սելենա Գոմեսի ընդունակությունները գերազանցում են Disney հեռուստաալիքով նրա կոլլեգաների վոկալային տվյալներին Մայլի Սայրուսին և Վանեսսա Հադջենսին։ About.com-ը անվանել է սկավառակը «Սելենա Գոմեսի լավագույն ալբոմը»։

## Երգացանկ

## Դիրքերը հիթ-շքերթներում

### Հավաստագրումներ

## Թողարկման ժամանակագրություն

## Ծանոթագրություններ

Կատեգորիա:Սելենա Գոմեսի ալբոմներ
Ռոզա Ջանջուտովա

**Ռոզա Սահակի Ջանջուտովա** (), կուրորտաբան-ֆիզիոթերապևտ։ Բժշկական գիտությունների դոկտոր (1959), պրոֆեսոր (1963)։ Հայաստանի բարձրագույն դպրոցի վաստակավոր գործիչ (1981)։

## Կենսագրություն
Ռոզա Ջանջուտովան ծնվել է 1906 թվականին Բաքվում։ 1928 թվականին ավարտել է Բաքվի համալսարանի բժշկական ֆակուլտետը։ 1937-1940 թվականներին եղել է Բաքվի Կուրորտաբանության և ֆիզիոթերապիայի գիտահետազոտական ինստիտուտի տնօրեն։ 
Հայրենական պատերազմի տարիներին եղել է Բաքվի տարհանման հոսպիտալի պետ, այնուհետև՝ Նախարարների խորհրդի պետպլանի առողջապահության բաժնի վարիչ, 1953-1988 թվականներին աշխատել է Երևանի կուրորտաբանության և ֆիզիոթերապիայի գիտահետազոտական ինստիտուտում, 1961-1984 թվականներին, միաժամանակ եղել է Երևանի բժշկական ինստիտուտի Կուրորտաբանության և ֆիզիոթերապիայի ամբիոնի հիմնադիր-վարիչ, 1985-1988 թվականներին՝ գիտական խորհրդատու։ 1961-1988 թվականներին եղել է ՀԽՍՀ առողջապահության նախարարության գլխավոր մասնագետ, 1963-1988 թվականներին՝ ՀԽՍՀ կուրորտաբանների և ֆիզիոթերապևտների գիտական ընկերության նախագահ։

Աշխատանքները վերաբերում են նավթագործների մասնագիտական հիվանդությունների բացահայտման և կանխարգելման հարցերին։ 
Ուսումնասիրել է Ադրբեջանի և Հայաստանի բնական բուժիչ գործոնները, նպաստել Հայաստանում կուրորտաբանական գործի կազմակերպմանը։

## Երկեր
* Ջրաբուժությունը և նրա կիրառման եղանակները, Երևան։ Հայաստան, 1972։
* «Դիլիջան» առողջարանը, Երևան։ Հայաստան, 1978, (համահեղինակ)։
* Արշակ Հակոբյան, Երևան։ Հայաստան, 1988, (համահեղինակ)։

## Ծանոթագրություններ

Կատեգորիա:Բաքվի պետական համալսարանի շրջանավարտներ
Կատեգորիա:Բժշկական գիտությունների դոկտորներ
Կատեգորիա:Հայ կուրորտաբաններ
Կատեգորիա:Հայ պրոֆեսորներ
Կատեգորիա:Հայ ֆիզիոթերապևտներ
Ֆլակստադյոյա

**Ֆլակստադյոյա**  (), կղզի Նորվեգիայի Նուռլանն նահանգի Ֆլակստադ կոմուննայում։ Հանգրվանում է Լոֆոտեն տարածաշրջանում։

Զբաղեցնում է 1102 հա մակերես։ Ծվի մակերևույթից ամենաբարձր կետը 934 մետր։ Բնակչությունն 2001 թվականի դրությամբ կազմում է 1195 բնակիչ։

Կոկերնի կամրջի միջոցով այն կապվում է Մոսկենեսյոիա կղզու հետ, իսկ ջրի տակով անցնող Նապստարում թունելի շնորհիվ կապված է Վեստվոգեյ կղզու հետ։

Կղզու վրա է գտնվում Ռամբերգ քաղաքը, որը վարչական կենտրոնն է։ Կղզու վրա են գտնվում նաև Ֆլեդվանգ, Նյուսֆորդ, Սունն, Վիկտեն և Նապպ բնակավայրերը։

## Պատկերասրահ

Lofoten Flakstad Strand 9.JPG
Landscape of Strømsnes at Sundstraumen, Flakstadøya, Lofoten, Norway, 2015 April - 2.jpg
Flakstadøya-Lofoten-2012-07-30-19-30 0.png
Flakstadøya-Lofoten-2012-07-31-20-15 22.png
Nusfjord road, 2010 09.jpg
Flakstadøy 4500.jpg


## Տես նաև
* Նորվեգիայի կղզիներ

## Ծանոթագրություններ

Կատեգորիա:Կղզիներ այբբենական կարգով
Կատեգորիա:Նորվեգիայի կղզիներ
Սանե

**Սանե** (), կոմունա Նորվեգիայի Թագավորության հարավային հատվածում, վարչականորեն՝ Վեստֆոլդի կոմսությունում։

## Աշխարհագրություն
Սանեը գտնվում է Նորվեգիայի հարավում։ Գտնվում է թագավորության մայրաքաղաք Օսլոյից ավելի քան 100 կմ հեռավորության վրա՝ դեպի հարավ-արևմուտք։

Զարգացած է զբոսաշրջությունը։ Սանե կոմունան զբաղեցնում է 178 կմ քառակուսի տարածք։

## Բնակչություն
Ըստ 2007 թվականի մարդահամարի տվյալների՝ Սանեի բնակչությունը կազմում է 7999 մարդ։ Հիմնական բնակիչները նորվեգացիներն են։

Բնակչության շրջանում տարածված է բուկմոլ լեզուն, որը ձևավորվել է ձևավորվել է դանիերենի հիմքի վրա։ Բնակչության խտությունը կազմում է 44,9 մարդ/կմ քառ.:

## Ծանոթագրություններ

Կատեգորիա:Վեստֆոլդի կոմունաներ
Kepler-22 Բ

մինի|Kepler-22 B **Kepler-22 Բ** - էկզոմոլորակ՝ կարապի համաստեղությունում, որը պտտվում է *Kepler-22* աստղի շուրջը։ Դա առաջին էկզոմոլորակն է, որի գտնվելը բնակելիության գոտում հաստատված է ՆԱՍԱ-ի կողմից։ Մոլորակը հայտնաբերվել է երկնային աստղադիտակի օգնությամբ։

## Հայտնագործություն
Մոլորակի հայտնագործության մասին նյութն առաջին անգամ հրապարակվել է 2011 թվականի դեկտեմբերի 5-ին։ Մոլորակի տրամագիծը մոտ 2,4 անգամ մեծ է Երկրի տրամագծից։ Այն երկրից գտնվում է մոտ 620 լուսային տարի հեռավորության վրա և պտտվում է G-5 դասի աստղի շուրջը։

## Ուղեծիր
Kepler-22 Բ իր աստղից գտնվում է մոտ 127։5 մլն կմ հեռավորության վրա, և մի ամբողջ պտույտ աստղի շուրջը կատարում է 290 երկնային օրում։

## Կառուցվածք
Այժմ մոլորակի մակերևույթի բաղադրությունը մնում է անհայտ։ Մոլորակի զանգվածը կազմում է մոտ 34,92 երկնային զանգված։ Մոլորակի տիպը «Սառը Նեպտուն» է։ Ձգողության ուժը մոլորակի վրա մոտ 6,1 ավելի մեծ է, քան երկրինը։ Դրա շնորհիվ, այն համարվում է կյանքի համար պիտանի ամենազանգվածային մոլորակը։ 
մինի|Կեպլեր-22 Բ նկարիչի պատկերացմամբ

## Կյանքի հավանականություն
Մոլորակի հեռավորությունը Kepler-22-ից 15% ավելի քիչ է, քան երկրի հեռավորությունը արեգակից։ Չնայած դրան, լուսային ջերմությունը մոտ 25% ավելի մեծ է երկնայինից։ Հաշվի առնելով դա՝ նրա մակերևույթին կա հաստատուն ջերմաստիճան։ Գիտնականների հաշվարկներին համաձայն, եթե այնտեղ կա հաստատուն ջերմաստիճան, ապա այն հասնում է մոտ -11°C, իսկ ջերմոցային երևույթի առկայության դեպքում ՝ +22&nbsp;°C.։
Մոլորակը նման է Նեպտունին, քանի որ կազմված է ծանր մթնոլորտից, օվկիանոսից և ոչ մեծ միջուկից։ Սակայն, ըստ Նատալիա Բատալի, այդպիսի մոլորակի վրա ջրի առկայությունը հնարավոր չէ։ մինի

## Ծանոթագրություններ

Կատեգորիա:Մոլորակներ
Ուլե Բուլ

**Ուլե Բուլ** (, ), նորվեգացի ջութակահար և կոմպոզիտոր։

## Կենսագրություն
Հոր ցանկությանը հակառակ, ով որդուն ցանկանում էր տեսնել եկեղեցում, Բուլին ձգում էր երաժշտությունը դեռ փոքրուց։ Արդեն 4-5 տարեկան հասակում ինքնուրույն նվագում էր իր մոր երգած երգի նոտաները ջութակով։ 9 տարեկանում նա ջութակով նվագեց Բերգենյան թատրոնի նվագախմբի կազմում և հանդես եկավ թատրոնի սալիստի հետ։ Նվագախմբի ղեկավարն էր Լունդհոլմ Մատիասը։

18 տարեկանում համալսարան ընդունվելու համար Բուլը մեկնեց Օսլո, սակայան չընդունվեց; Այնուհետև որոշ ժամանակ նա ապրել է Գերմանիայում, ուսումնասիրել իրավագիտություն։ 1831թ.-ին մեկնեց Փարիզ, որտեղ էլ սկսեց համերգներ տալ ու շատ արագ դառնալ հայտնի։ 1830-1840-ական թվականներին նա համերգներով հանդես եկավ Եվրոպայում։ 1836-1837 թվականներին Անգլիայում և Իռլանդիայում ունեցավ 274 համերգ։ 1840թ.-ին Ֆերենց Լիստի հետ նվագեց Բեթհովենի երաժշտություններից։ Բուլի կարյերան կտրուկ վերելք արձանագրեց այն բանից հետո, երբ Ռոբերտ Շումանը նրան դասեց Նիկոլո Պագանինիի հետ նույն շարքում։

Բուլը նորվեգական ազգային ինքնորոշման կողմնակից էր և ցանկանում էր Նորվեգիան տեսնել Շվեդիայից առանձնացած՝ որպես անկախ պետություն։ Նա նաև ցանկանում էր Նորվեգիայի մշակույթը առանձնացնել Դանիայից։ 1850 թվականից նա կանգնած է Բերգենի ազգային թատրոնի ակունքներում, որտեղ ներկայացումները կատարվում էին նորվեգերենով։ Բուլի ազգային զգացմունքները անդրադարձել են նաև նրա ստեղծագործություններում։
thumb|174px|left|Բուլը 1839թ.-ին

Բուլը բացառիկ հեղինակություն էր վայելում ԱՄՆ-ում, որտեղ 1843 թվականին կայացավ իր առաջին շրջագայությունը։ 1853թ.-ին Բուլը փորձեց ԱՄՆ-ում ստեղծել համայնք, որի իրևագործման համար Փենսիլվանիայում գնեց մոտ 13000 հա հողատարածք։ Գնված հողատարածքում նա հիմնեց 4 բնակավայր։ Փորձը հաջողություն չունեցավ, քանի որ հողը և կլիման բարենպաստ չէին։ Նա վերադարձավ իր երաժշտական գործունեությանը։ Հենրիկ Իբսենը իր ստեղծագործություններից մեկում ծաղրանքով անդրադառցել է Բուլի սոցիակալան զգացմունքներին՝ ասելով, որ նա ցանկանում է ստեղծել Գուանտանամո անունով իր սեփական պետությունը։ Ներկայումս Բուլի հողակտորի տեղում գործում է Փենսիլվանիայի ազգային պարկը։ 2002թ.-ին նորվեգացիների ֆինանսական միջոցներով պարկում կանգնեցվեց Բուլի հիշատակին նվիրված հուշարձան։ Նրա կիսատ կառուցած ամրոցը ներկայումս հանդիսանում է զբոսաշրջային տեսարժան վայր։

Բուլի կյանքի հատուկ էջերից է համարվում այն, որ նա մեծ դեր է խաղացել նորվեգացի նշանավոր երգահան Էդվարդ Գրիգի կյանքում։ 1858թ.-ին նա համոզել է 15-ամյա Գրիգի ծնողներին ուղարկել պատանուն երաժշտական կրթության Լայպցիգի համալսարան։ 

Ուլե Բուլը մահացել է Լյուսեյում գտնվող իր տանը (Բերգենից ոչ հեռու) 1880թ.-ի օգոստոսի 17-ին։ Բյուլի թաղումը վերածվեց ազգային հոգու և երախտագիտության դրսևորման։ Նրա դաղաղը տեղափոխող նավին ուղեկցում էին 17 լաստանավ և մի քանի հարյուր նավակ։

Ուլե Բուլը ունեցել է եղբայր՝ Կնուդ Բուլ, եղել է գեղանկարիչ և դրամակեղծարար։

## Ծանոթագրություններ

## Գրականություն
* 

## Արտաքին հղումներ

Կատեգորիա:Նորվեգացի ջութակահարներ
Կատեգորիա:Նորվեգացի կոմպոզիտորներ
Կատեգորիա:Նորվեգիայի ակադեմիական երաժիշտներ
Կատեգորիա:Նորվեգացի երաժիշտներ
Կատեգորիա:Շվեդիայի երաժշտության թագավորական ակադեմիայի անդամներ
Լիամ Էյքեն

**Լիամ Պատրիկ Էյքեն** (, ), կինոյի և հեռուստատեսության ամերիկացի  դերասան։ Առավել հայտնի է «Խորթ մայրը» ֆիլմում կատարած Բեն Հարրցիոնի և «Լեմոնի Սնիկետ։ 33 անհաջողություն» ֆիլմում կատարած Կլաուս Բոդլերի դերերով։

## Կենսագրություն
Լիամ Էյքենը MTV ալիքի հաղորդավար Բիլլ Էյքենի (մահացել է 1992 թվականին) և իռլանդուհի Մոյի Էյքենի տղան է։ Սովորել է Դվայետ Էնգլվուդի անվան դպրոցում, այդ ընթացքում առաջին անգամ նկարահանվել է «Ֆորդ» ավտոմոբիլի գովազդում, որից հետո նրան սկսել են հրավիրել ֆիլմերում տարբեր դերերի համար։ Ամենաառաջին լուրջ դերը եղել է Նեդ Գրիմի՝ Ֆեյ Գրիմի և Հենրի Ֆուլի որդու դերը, ամերիկացի ռեժիսոր Հալ Հարտլեյի «Հենրի Ֆուլ» ֆիլմում 1997 թվականին։ Նրա մայրը հիացած էր նրա վաղ կարիերայով և ուզում էր, որ նա նկարահանվի ֆիլմերում։

Առաջին վառ դերy դարձել է Բեն Հարրիսոնի դերը համաժողովրդական մինչ օրս «Խորթ մայրը» ֆիլմում։ Այդ դերի համար նա ստացել է *Young Actor Age Ten or Younger* մրցանակը։ Ջուլիա Ռոբերտսի և Սյուզան Սարանդոնի հետ նկարահանումները օգնեցին նրան մուտք գործել ֆիլմերի աշխարհ։ 2002 թվականին հայտնվել է Անիծված ճանապարհ ֆիլմում, իսկ 2003 թվականին գլխավոր դերով նկարահանվել է Բրդոտ, հատուկ նշանակության ջոկատ ֆիլմում։

Մի քանի անհաջող փորձից հետո, 2004 թվականին նրան հաջողվում է ստանալ գլխավոր դեր՝ Կլաուս Բոդլերի դերը «Լեմոնի Սնիկետ։ 33 անհաջողություն» ֆիլմում։ 2009 թվականի մարտ ամսին Էյքենին հրավիրել են, որպեսզի «Մարդասպանը իմ մեջ» թրիլլերում խաղա Ջոննի Պապպասի դերը, որտեղ նկարահանվել է Հոլիվուդյան աստղեր Քեյսի Աֆֆլեկի, Քեյթ Հադսոնի և Ջեսիկա Ալբայի հետ։

2008 թվականի աշնանը ընդունվել է Նյու Յորքի համալսարան։

## Ֆիլմագրություն
* 1997 — Հենրի Ֆուլ — *Նեդ Գրիմ*
* 1998 — Մոնտանա — *երեխա*
* 1998 — Իմ հիացմունքի օբյեկտը — *Նատան*
* 1998 — Խորթ մայրը — *Բեն Հարրցիոն*
* 1998 — 2009 — Օրենք եւ կարգ — *տարբեր դերեր*
* 2000 — Ես երազում էի Աֆրիկայի մասին — *Էմմանուել Գալլմանն*
* 2001 — Քաղցր նոյեմբեր — *Էնբեր*
* 2002 — Անիծված ճանապարհ — *Փիթեր Սուլլիվեն*
* 2003 — Բրդոտ, հատուկ նշանակության ջոկատ — *Օուն Բեյկեր*
* 2004 — Լեմոնի Սնիկետ։ 33 անհաջողություն — *Կլաուս Բոդլեր*
* 2006 — Ֆեյ Գրիմ — *Նեդ Գրիմ*
* 2009 — Մարդասպանը իմ մեջ — *Ջոննի Պապպաս*
* 2012 — Արդեն երեխաներ չեն — *Պարոն Ուիլ*
* 2013 — Ինչպես լինել տղամարդ — *Բրայան*
* 2014 — Նեդ Ռալֆ  — *Նեդ Ռալֆ*

## Հետաքրքիր փաստեր
* Լիամը մրցել է Հարրի Փոթերի դերի համար, բայց պարտվել է Դենիել Ռեդքլիֆին, ով ծնանդուվ Միացյալ Թագավորություններից է։
* Իր ամբողջ կյանքում առաջադրվել է մրցանակի 5 անգամ, բայց ընդամենը ստացել է 1 մրցանակ «Խորթ մայրը» ֆիլմում կատարած դերի համար։
* «Լեմոնի Սնիկետ։ 33 անհաջողություն» ֆիլմի Կլաուսի դերի համար Լիամը երկար ժամանակ աճեցրել է մազերը

## Ծանոթագրություններ

Կատեգորիա:20-րդ դարի ամերիկացի տղամարդ դերասաններ
Կատեգորիա:21-րդ դարի ամերիկացի տղամարդ դերասաններ
Կատեգորիա:Ամերիկացի տղա երեխա դերասաններ
Կատեգորիա:Ամերիկացի տղամարդ թատերական դերասաններ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Ամերիկացի տղամարդ հնչյունավորողներ
Կատեգորիա:Ամերիկացիներ իռլանդական սերմամբ
Կատեգորիա:Աուդիոգիրք կարդացողներ
Լենե Նյուսթրյոմ

**Լենե Նյուսթրյոմ** (, ), նորվեգացի կոմպոզիտոր և երգչուհի, Aqua խմբի վոկալիստուհի։

## Կենսագրություն
16 տարեկանում Լենեն ծառայել է Նորվեգական գվարդիայում։ Ավելի ուշ աշխատել է որպես ոսկերչի օգնական, անցել է թիկնապահական դասընթացներ և որոշ ժամանակ աշխատել է այդ մասնագիտությամբ։ Աշխատել է նաև որպես բարմեն և մոդել։

1994 թվականին Լենե Նյուսթրյոմը, Ռենե Դիֆի, Սյորեմ Ռաստեդի և Կլաուս Նորենի հետ համատեղ ձևովորել են Joyspeed խումբը, որը անմիջապես վերանվանվեց որպես Aqua: Լենեն 2001 թվականի օգոստոսի 25-ին ամուսնացել է Սյորենի հետ, և ամուսնությունից սկսած ապրում է Դանիայում։ 2004 թվականի նոյեմբերի 6-ին Լենին ծննդաբերում է աղջիկ՝ Ինդին, իսկ 2 տարի անց՝ 2006 թվականին, տղա՝ Բիլլը։

2003 թվականին Լենե Նյուսթրյոմը թողարկել է իր առաջին սոլո ալբոմը՝ Play With Me: Չնայած այն հանգամանքին, որ իր ամենահայտնի սինգլը՝ It’s Your Duty-ն, տարբեր չարթերում բարձ հորիզոնականներ է զբաղեցրել, ալբոմն անհաջողություն է ունեցել Սկանդինավիայում, որտեղ վաճառվելու համար նախատեսված էր։ Ոչ շարունակական սոլո-ելույթներից հետո, Լենեն որոշեց, որ պետք է թողնի երգչուհի իր կարիերան։ Ավելի ուշ նա սկսեց երգեր գրել այնպիսի կատարողների և խմբերի համար, որոնցից է Girls Aloud բրիտանական փոփ-խումբը։

2009 թվականից նկարահանվել է ֆիլմերում։ Մասնակցել է դանիական հեռուստատեսության «Voice» շոուին որպես մարզիչ։

## Սկավառակագրություն
### LP
* *[[Play With Me]]* (2003)

### Սինգլներ
* *[[It's Your Duty]]* (2003) — #3 Դանիայում, #9 Նորվեգիայում
* *Pretty Young Thing* (2004)
* *Here we go* (2004) — թողարկել է որպես DJ
* *Hvor Små Vi Er* (2005) (Benefic featuring Lene)
* *I Love New York* (2005) (Lazyboy featuring Lene)

### Այլ երգեր
* *Queen for a Day* (Luciana Caporaso & Mike Mangini) — 3.28 [It’s Your Duty B-Side]
* *As Good As It Gets*  
* *Pole Position* 
* *Two Directions* / *Come on Down* (1992) (Լենեի առաջին ձայնագրությունը)
* *Hvor Små Vi Er* (2005) (Benefic Single featuring Lene)
* *I Love New York* (2005) (Lazyboy song featuring Lene)

## Վիդեոներ
* It’s Your Duty
* Pretty Young Thing

## Ֆիլմագրություն
* 2009 — Լունուն և Լեոն () (сериал)
* 2009 — Փրկիր մեզ կեղծավորությւոնից ()
* 2009 — Դավաճանություն (, )
* 2010 — Վարգ Վեում 7 — Նամակներ պատին ()
* 2011 — Շրջանավարտների հանդիպում (, )
* 2011 — Վարգ Վեում 8 — Սր ոչխար ()
* 2011 — Վարգ Վեում 9 — Մահվան կապանքներ ()
* 2011 — Վարգ Վեում 10 — Գիշերը բոլոր գայերը գոր են ()
* 2012 — Վարգ Վեում 11 — Լավ է նրանց համար, ովքեր արդեն մահացած են ()
* 2012 — Վարգ Վեում 12 — Սառը սրտեր ()

## Հետաքրքիր փաստեր
* Լենե Նյուսթրյոմը գրել է No Good Advice և You Freak Me Out երգերը բրիտանական Girls Aloud խմբի համար, որոնք ընդգրկվել են խմբի Sound of the Underground ալբոմում։

## Ծանոթագրություններ

## Արտաքին հղումներ
* Aqua @ My Aquarium  
* Lene  
* Aquarama  
* Play With Me  
* Play With Lene  
* 
** From Universal Pictures (Hvor Små Vi Er) 
** From Universal Pictures (Hvor Små Vi Er) 

Կատեգորիա:Նորվեգացի երգչուհիներ
Կատեգորիա:Նորվեգացի կոմպոզիտորներ
Կատեգորիա:Նորվեգացի փոփ երգիչներ
Կատեգորիա:Նորվեգացի դերասանուհիներ
Կատեգորիա:Նորվեգացի երաժիշտներ
Կատեգորիա:Ֆոտոմոդելներ
Կատեգորիա:Նորվեգացի արվեստագետներ
Կատեգորիա:Պարային երաժիշտներ
Թվեյթսունի կամուրջ

**Թվեյթսունի կամուրջ** (), կամուրջ Նորվեգիայի հարավ-արևմուտքում, Նիսեր լճի վրա (Տրունգեն։  Հանդիսանում է Riksvei 41 ճանապարհի հատվածը։ Այն երկարությամբ Նորվեգիայի 3-րդ կամարային կամուրջն է։

## Պատմություն
Մինչ կամրջի կառուցումը տրանսպորտային փոխադրումները կատարվում էին լաստանավերի միջոցով։ Այն կառուցվել է 1918 թ.-ին։ Կառուցման ժամանակաշրջանում այն եղել է կամրջաշինության լավագույն օրինակներից մեկը։

1999 թ.-ի հուլիսի 13-ին Թվեյթսունի կամուրջը ճանաչվեց Նորվեգիայի մշակութային հուշարձան։
 
## Կառուցվածք
Կամուրջը քարից է, կամարային ձևի, միաթռիչք։ Թռիչքային սյուները կանգնեցվել են փայտյա կախիչների միջոցով։ Ամբողջական երկարությունը 62,1 մ է։ Թռիչքը ունի 51 մ երկարություն։ Բարձրությունը ջրից 2,47 մ է։ Ընդհանուր լայնությունը կազմում է 5 մ, երթևեկելի մասի լայնությունը՝ 4 մ։  Կամրջի մուտքը զարդարված է խոյակներով ու զարդանախշերով։

## Ծանոթագրություններ

## Արտաքին հղումներ
* Կամրջի մասին տեղեկատվություն Vegvesen.no կայքում:  

Կատեգորիա:Նորվեգիայի կամուրջներ
Կատեգորիա:Կամարային կամուրջներ
Օլե-Յոհան Դալ

**Օլե-Յոհան Դալ** (, ),  հաշվողական  համակարգի թեորիայի բնագավառի նորվեգացի գիտնական։ Թյուրինգի մրցանակի դափնեկիր է։ Քրիսթեն Նյուգորի հետ միասին համարվում է օբյեկտ կողմնորոշված ծրագրավորման և Սիմուլի օբյեկտ կողմնորոշված ծրագրավորման լեզվի համահեղինակը։

## Կենսագրություն և կարիերա
Օլե-Յոհան Դալը ծնվել է 1931 թվականի հոկտեմբերի 12-ին նորվեգական Մանդալ քաղաքում։ Նրա հայրը սուզանավի կապիտան էր։ Բացի Օլե-Յոհանից, ընտանիքում կային ևս երկու երեխաներ։

Մեծանուն գիտնականը ամուսնանում է 1963 թվականին Թովե Թորգետի հետ (): Համատեղ ամուսնական կյանքում նրանք ունեցան երկու երեխաներ։

Օլե-Յոհան Դալը սովորել է 1949 թվականից մինչև 1957 թվականը Օսլոյի համալսարանում։ Այստեղ ստանում է հաշվողական մաթեմատիկայի մագիստրոսի որոկավորում։ 1952-ից 1963 թվականներն ընկած ժամանակահատվածում աշխատել է Նորվեգիայի ռազմական գիտահետազոտական ինստիտուտում (): Դրանից հետո Օլե-Յոհան Դալը աշխատանքի է անցնում Նորվեգիայի հաշվողական կենտրոնում։ Պրոֆեսորի կոչմանը գիտնականը արժանանում է 1968 թվականին։ Օլե-Յոհան Դալը դարձավ Նովեգիայի պատմության մեջ առաջին ինֆորմատիկը։  Ալմա Մատերում նա աշխատեց ընդհուպ 1999 թվականը Քրիսթեն Նյուգորի հետ միասին։ Նրանք ուսումնասիրում էին օբյեկտ կողմնորոշված ծրագրավորման լեզվի վրա։ Միասին նրանք ստեղծեցին առաջին օբյեկտ կողմնորոշված ծրագրավորում լեզուն՝ *Simula I*, ավելի ուշ *Simula 67*: Օլե-Յոհան Դալը և Քրիստենը առաջ քաշեցին այնպիսի հասկացություններ, որոնք հետագայում կոչվեցին.
* դասեր 
* օբյեկտներ 
* Ժառանգում
Այսօր սրանք հանդիսանում են ժամանակակից ծրագրավորման անբաժանելի մասերը, առանց որոնց անհնար է պատկերացնել Java և C++ ծրագրավորման լեզուները։ Բացի այս ահռելի ավանդից, Օլե-Յոհան Դալը աշխատել է նաև կառուցվածքային ծրագրավորման վրա՝ Օսլոյի համալսարանում։

2000 թվականից սկսած Օլե-Յոհան Դալը համարվում է Սուրբ Օլաֆի շքանշանի ասպետ։  Քրիսթեն Նյուգորի հետ միասին Թյուրինգի մրցանակի դափնեկիր են, ինչպես նաև IEEE մեդոլով, որը կրում է Ջոն ֆոն Նեյմանի անունը։

Օլե-Յոհան Դալը հետաքրքվել է կամերային երաժշտությամբ։ Մեծ գիտնականը սիրում էր բրիջ և բիլիարդ խաղալ։

## Պարգևներ
* 2000՝ Սուրբ Օլաֆի շքանշանի ասպետ 
* 2001՝ Թյուրինգի մրցանակի դափնեկի
* 2001՝  Ջոն ֆոն Նեյմանի մեդալ

## Հոդվածներ
* *Discrete event simulation languages*, Academic Press, 1968. 
* *Structured Programming*, med C. A. R. Hoare og Edsger Dijkstra, Academic Press, 1972
* *Verifiable Programming*, Prentice-Hall, 1992
* *Simula: an ALGOL-based simulation language* (med  Nygaard),  i *Communications of the ACM*, 9(1966).
* *Class and subclass declarations* (med Nygaard).  I  IFIP konferanse om simuleringssprog, Oslo, Mai 1967

## Գրականություն
* *From Object-Orientation to Formal Methods: Essays in Memory of Ole-Johan Dahl*, Olaf Owe, Stein Krogdahl og Tom Lyche (red.), Springer Verlag, 2004.

## Ծանոթագրություններ

## Տես նաև
* Քրիսթեն Նյուգոր

## Արտաքին հղումներ
* Сайт профессора Даля  при университете Осло 
* Страница памяти профессора Даля  
* Страница памяти профессора Даля 
* Информация об учёном  на виртуальной выставке университета Клагенфурта 
*

Կատեգորիա:Ճարտարագետներ
Կատեգորիա:Նորվեգացի գիտնականներ
Կատեգորիա:Տեղեկատվական տեխնոլոգիաների անձինք
Կատեգորիա:Օսլո քաղաքում մահացածներ
Կատեգորիա:Օսլոյի համալսարանի շրջանավարտներ
Kepler-62 e

thumb|302x302px|Kepler-62 Է**Kepler-62 Է**, չորրորդ էկզոմոլորակն է հայտնաբերված Kepler-62 աստղի շուրջը։ Kepler-62 Է-ն Kepler-62 ֆ-ի հետ կարող է լինել բնակեցված։ Այն մի քանի անգամ մեծ է Երկրից, այսինքն, ի վիճակի է պահել մթնոլորտը։ Գիտնականները կարծում են, որ այդ մոլորակը կարող է ամբողջությամբ պատված լինել օվկիանոսով։

## Հայտնագործման պատմություն
Մոլորակը հայտնագործվել է 2013 թվականին Kepler-62 աստղի շուրջը պտտվող այլ մոլորակների հետ։ Գիտնականները կարծում են, որ աստղի շուրջը պտտվող վերջին մոլորակները կարող են լինել բնակեցված։

## Կյանքի հավանականություն
Հավանաբար մոլորակն ունի մթնոլորտ, որը մոտ 1,5-2 անգամ ավելի խիտ է երկրի մթնոլորտից։ Մոլորակի HZA ինդեքսը +0,04 է, այսինքն, 56-ով ավելի է, քան երկնային HZA-ն (-0,52)։ Մթնոլորտի խտությունը մոտ 196 կՊա է, ինչի շնորհիվ մոլորակը 90% հնարավորությամբ ամբողջությամբ պատված է օվկիանոսով, որի տարեկան ջերմաստիճանը 25-40 ցելսիուսի աստիճան է։ Այդպիսի ջերմաստիճանի դեպքում հասարակածի շուրջ ոչ մի օրգանիզմ տեռամոֆիլներից բացի չեն գոյատևի։ Մնացած օրգանիզմները (եթե, իհարկե, նրանք գոյություն ունեն) կհավաքվեն բևեռների շուրջը։ Անհրաժեշտ է նաև հիշել, որ օդի ջերմաստիճանը միայն 2 աստիճանով բարձր է ջրի ջերմաստից, իսկ դա շատ մեծ տարբերություն է։ Սակայն, ցավոք սրտի, աստղադիտակների հզորությունը չի հերիքում այդպիսի հեռու մոլորակների համար ջերմային քարտեզ ստեղծել։

## Համեմատությունը երկրի հետ
600px

## Ծանոթագրություններ

Կատեգորիա:Էկզոմոլորակ
Կատեգորիա:Մոլորակներ
Ադոլֆ Ֆրիդրիխ Լյուդվիգ Շթրեքեր

**Ադոլֆ Ֆրիդրիխ Լյուդվիգ Շթրեքեր**, (, ), գերմանացի քիմիկոս։

## Կենսագրություն
Ադոլֆ Ֆրիդրիխ Լյուդվիգ Շթրեքերը 1842 թվականին ավարտել է Գիսենսկի համալսարանը, որպես ուսուցիչ աշխատել է Դարմշտադտի գիմնազիայում։ 1846 թվականից Գիսենսկի համալսարանում Յուստուս Լիբիխի ասիստենտն է եղել, որտեղ էլ 1848 թվականին պաշտպանել է դոկտորական դիսերտացիան։ 1851 թվականից Օսլոյի համալսարանի պրոֆեսոր էր, իսկ 1860 թվականից` Տյուբինգենսկի, ապա 1871թվականից` Վյուցբուրգսկի համալսարանի պրոֆեսոր։

## Գիտական աշխատանք
Աշխատանքների մեծամասնությունը նվիրված են բնական օրգանական միացություների և սինթեզի հետազոտություններին։ Լեղիից առանձնացրել է տաուրինը (1848)։ Առաջարկել է ալդեհիդներից, ցիանական թթվից և ամոնիակից ամինաթթուների ստացման եղանակը, ալանինից ստացել է կաթնաթթու և ցույց է տվել, որ ազոտական թթվի ազդեցությամբ ամինաթթուները ձևափոխվում են օքսիթթուների։ Ստացել է ամիդիններ (1857) քլորաջրածնի հոսքում ամիդների տաքացմամբ և գուանիդիններ (1861) կալիումի քլորատի ազդեցությամբ և աղաթթու գուանինի վրա։

1859 թվականին հրատարակել է «Ատոմային կշիռների որոշման թեորան և պրակտիկան» աշխատությունը, որտեղ մանրամասն մշակել է քիմիական տարրերի դիֆերենցիալ համակարգը` նկարագրելով ատոմային զանգվածի փոփոխման օրինաչափությունները։ Դիֆերենցիալ համակարգի գաղափարը, հիմնված քիմիական տարրերի փոխհարաբերությունների վրա, առաջարկել են նաև Մաքս Պետենկոֆերը (1850) և Ժան Բատիստ Դյուման (1851)։ Շտրեկկերի կողմից նշված ատոմային զանգվածի փոփոխման օրինաչափությունները կարևոր նախապայման էին քիմիական տարրերի պարբերական համակարգի համար։

Հեղինակ է մի քանի անգամ տպագրված «Kurzes Lehrbuch der Chemie» (1851)և «Kurzes Lehrbuch der Organischen Chemie» (1853) դասագրքերի։

## Ծանոթագրություններ

## Գրականություն
* 

Կատեգորիա:Գերմանացի քիմիկոսներ
Կատեգորիա:Գերմանացի ուսուցիչներ
Կատեգորիա:Գերմանացի գիտնականներ
Կատեգորիա:Դասագրքերի հեղինակներ
Մարիա Ամելի

**Մադինա Սալամովա** (, , առավել հայտնի է **Մարիա Ամելի** կեղծանունով), Ռուսաստանում ծնված նորվեգացի գրող և բլոգեր։ Հեղինակել է «Ապօրինի նորվեգացի» գիրքը՝ նվիրված Նորվեգիայում ապրող ապօրինի ներգաղթյալների կյանքին։ Առանց փաստաթղթերի ապօրինաբար ապրել է Նորվեգիայում 2002-2011 թվականներին։ Ձերբակալվել է և 2011 թվականի հունվարի 24-ին տեղափոխվել Ռուսաստան, ինչը քննարկումների մեծ ալիք է բարձրացրել Նորվեգիայի, Ռուսաստանի ու այլ երկրների մամուլում։ Նորվեգիայում տեղի են ունեցել բողոքի ակցիաներ, որոնք պահանջել են վերանայել գործող օրենսդրությունը։ 2011 թվականի մայիսին՝ անհրաժեշտ փաստաթղթերի ձևակերպումից հետո, Մարիա Ամելին վերադարձել է Նորվեգիա։

## Կենսագրություն
Մադինա Սալամովան ծնվել է 1985 թվականի մայիսի 30-ին Վլադիկավկազում (Հյուսիսային Օսիա), սովորել է № 5 քաղաքային գիմնազիայում։ 1990-ական թվականներին ընտանիքի հետ տեղափոխվել է Մոսկվա։

2000 թվականին Մարիան ծնողերի հետ մեկնել է Ֆինլանդիա, որտեղ նրանք փորձել են ստանալ ապաստան, բայց չեն կարողացել։ 2002 թվականին նրանք տեղափոխվել են Նորվեգիա և դիմել են այնտեղ բնակվելու թույլտվություն ստանալու համար, սակայն միանգամից մերժում են ստացել։ Սակայն ընտանիքը, չունենալով պաշտոնական թույլտվություն, մնացել է Նորվեգիայում։ Հետագա տարիներին Մարիան, չունենալով փաստաթղթեր և անհատական գրանցման համար, կարողացել է ավարտել դպրոցն ու Տրոնհեյմի տեխնոլոգիական համալսարանում ստանալ բակալավրի աստիճան։

2010 թվականին լույս է տեսել Մարիա Ամելիի «Ապօրինի նորվեգացի» (*Ulovlig norsk*) գիրքը, որ պատմում է Նորվեգիայում ապրող ապօրինի ներգաղթյալների մասին։ Նույն թվականին «Ny Tid» պարբերականը Մարիա Ամելիին ճանաչել է «Տարվա նորվեգացի»։

2010 թվականի հոկտեմբերին նորվեգական իշխանությունները Մարիա Ամելիին տվել են 90 օր (մինչև հունվարի 22-ը) երկիրը լքելու համար։ Արտաքսումից առաջ նա ձերբակալվել է, ինչից հետո մեծ աղմուկ է բարձրացել մամուլում․ նրա ձերբակալությանը հաջորդող առաջին հինգ օրվա տպագիր մամուլուն հրապարակվել է ավելի քան 550 հոդված, ինչպես նաև նրա անունը հաճախակի հիշատակվել է նորվեգական հեռուստատեսությամբ։ Մարիա Ամելիի ֆեյսբուքյան էջը հավաքել է ավելի քան 88,000 հետևորդ, ինչպես նաև կազմակերպվել է ստորագրահավաք, և մինչև 2011 թվականի հունվարի 23-ը հավաքվել է ավելի քան 28,000 ստորագրություն։

2011 թվականի հունվարի 24-ին Մարիա Ամելին Նորվեգիայից ուղարկվել է Ռուսաստան։

Նորվեգիայի արտաքին գործերի նախարարությունը հայտարարել է, որ Մարիա Ամելին կարող է վերադառնալ Նորվեգիա, եթե ստանա աշխատանքի թույլտվություն։ Մի շարք ընկերություններ ցանկություն են հայտնել աշխատանքի ընդունել նրան։ 2011 թվականի ապրիլի 8-ին Նորեգիայի իշխանությունների կողմից որոշում է ընդունվել Մարիա Ամելիին տալ աշխատանքի թույլտվություն, և շուտով նա վերադարձել է Նորվեգիա։

## Ծանոթագրություններ

## Արտաքին հղումներ
* Уроженка Северной Осетии Мадина Саламова, которая известна в Норвегии, как Мария Амели, депортирована в Россию
* Отрывок книги Марии Амели «Ulovlig Norsk» — «Норвежцы вне закона», переведенный на русский
* Некоторые подробности о жизни Марии Амели во Владикавказе 
* Մարիա Ամելիին նվիրված հեռուստահաղորդում (նորվեգերեն)

Կատեգորիա:Նորվեգացի գրողներ
Իփսիլոն (կամուրջ)

**Իփսիլոն կամուրջ** (), մալուխ-կամուրջ հետիոտների և  հեծանիվների համար Դրամենում, Նորվեգիայում։ Եռաթռիչ կամուրջը ստացել է Իփսիլոն անունը իր ունեցած  ուրույն  ձևի շնորհիվ։ Օդում նա ունի Y տեսքը։

## Դիրք
Հետիոտնին կամուրջը միացնում է Կուննսկապսպարկենը Դրամենի Գրելանդ գիտական այգին Բրագերնեսի քաղաքային այգուն։ Ծրագիրը հովանավորել են Դրամենի քաղաքապետարանը և Կուննսկապսպարկենը։ Կուննսկապսպարկենը ներառում է մարզային գրադարանը և Բուսկերդյան համալսարանի քոլեջը։

thumb|Կամուրջը երեկոյան

Կամուրջը հենվում է  աշտարակի վրա։ Նրա երկարությունը  90 մետր Է։ Պաշտոնական բացումը տեղի է ունեցել 2008 թվականի հունվարի 16 -ին։ Այն հեռարձակվել է հեռուստատեսությամբ TV 2:

## Պարգևներ
Կամուրջը ստացել է պարգևներ Եվրոպական Պողպատյա կամուրջներ («European Steel Bridges Award») մրցանակ 2008  թվականին։ Բացի այդ, կամուրջը պարգևատրվել է Դրամենի քաղաքապետարանի կողմից շինարարական լավ տեխնիկայի համար։

## Պատկերասրահ

Ypsilon bru Drammen.JPG
Ypsilon bru3.JPG|Կամուրջը մեծ մասշտաբով
Ypsilon gangbro.jpg


## Ծանոթագրություններ

## Արտաքին հղումներ
* Ypsilon broen på broer.no 
* Arkitektnytt: Ypsilon vant i Drammen , presentert 25. august 2005 
* Omtale av pristildeling (European Steel Bridges Award). Arkitektnytts hjemmeside (lest 31. juli 2008) 
* Husbankens hjemmeside. Se lenke «Her er juryens hele begrunnelse» til omtalen av Ypsilon  (lest 2. august 2008) 
* Høgskolen i Buskerud: Ypsilon har landet , presentert 8. november 2007 
* Arne Eggen Arkitekter AS 
* LINK landskap  

Կատեգորիա:Կամուրջներ կառուցված 2008 թվականին
Կատեգորիա:Հետիոտնի կամուրջներ
Կատեգորիա:Նորվեգիայի կամուրջներ
Սունդոյի կամուրջ

**Սունդոյի կամուրջ ** (), ավտոճանապարհային կամուրջ, որը միացնում է Լեիրֆորդ, Ալստեն կղզիները մայրցամաքային Նորվեգիային։ Ունի 298 մ երկարությամբ թռիչք և հանդիսանում է ամենամեծ երկաթբետոնյա կոնստրուկցիաներից մեկն աշխարհում։ Այն փոխարինել է ոչ մեծ լաստանավային փոխադրումներ իրականացնող հանգույցին։

## Տեղադրություն
Կամուրջը գտնվում է Հյուսիսային բևեռային շրջանից 100 կմ հարավ դեպի Նորվեգիայի հյուսիսային մասը։ Կամրջից 35 կմ արևմուտք գտնվում է Մոսյոն քաղաքը։

## Շինարարություն
Կամրջի շինարարության պատվիրատուն Նուրլանի Ճանապարհային ղեկավար մարմինն է։ Նախագիծը մշակվել է Օսլոյում տեղակայված Aas-Jakobsen AS և Բուդյոյում տեղակայված BOARCH ընկերությունների կողմից։ Կապալառուն է եղել AS ANLEGG ընկերությունը։ Շինարարական աշխատանքները սկսվել են 2001 թ.-ին և ավարտվել 2003թ.-ին։ Կամրջի ամբողջական արժեքը կազմել է 186 միլիոն նորվեգական կռոն։ Բացումը տեղի է ունեցել 2003թ.-ի օգոստոսի 19-ին Նորվեգիայի Տրանսպորտի նախարարի կողմից։
## Կառուցվածք
250x250px|thumb|right|Տեսարան դեպի կամուրջը մայրցամաքից
Կամուրջը երկաթբետոնյա է, շրջանակաամրակներով։ Ընդհանուր երկարությունը 538 մ է։ Կամրջի հատակագիծն է՝ 120+298+120 մ։ Հիմնական հենասյուները բաղկացած են 2 մոնոլիտային սյունաշարերից:Հաստությունը անփոփոխ է, իսկ լայնությունը փոփոխական՝ կախված տվյալ տեղանքից։ Ամրանների ներսը լիցքով է։ Կառուցման ժամանակ օգտագործվել են LC60 և C65 մարկայի բետոն։ Երթևեկելի գոտու լայնությունը 7,5 մ է, իսկ ընդհանուր լայնությունը՝ 10.3 մ, այդ թվում՝ նաև մայթը։

## Արտաքին հղումներ
* Статья о мосте на сайте Bridge Design & Engineering  
* Информация о мосте и фотографии на сайте Structurae 
* Информация о мосте на сайте фирмы Aas-Jakobsen  

## Ծանոթագրություններ

ս
Քնուդ Բուլ

**Քնուդ Գելմույնդեն Բուլ** (, ), նորվեգական ծագմամբ ավստրալիացի նկարիչ, այդ երկրի գեղանկարչության առաջատարներից և բնանկարային ուղղության հիմնադիրներից մեկը։

Նորվեգացի կոմպոզիտոր Ուլե Բուլի և ճարտարապետ Գեորգ Բուլի եղբայրն է։

## Կենսագրություն
### Վաղ տարիներ
Ծնվել է Բերգենում դեղագործ Օլե Բորնեման Բուլի ընտանիքում։ Դեռևս մանկուց ցուցաբերել է գեղանկարչական կարողություններ, իսկ տասնհինգ տարեկանում սովորելու են տվել ամենահայտնի նորվեգացի նկարչի՝ Յ. Կ. Դալի մոտ, որն այդ ժամանակ դասավանդում էր Դրեզդենում, սակայն Քնուդի աշխույժ, անհանգիստ բնավորությունը խանգարեց նրան ստանալու համակարգված կրթություն։ Չկարողանալով ցուցաբերել իրեն որպես նկարիչ (թեպետ նա անհատական ցուցահանդես ունեցավ Բերգենում)՝ Քնուդ Բուլը թափառում էր Եվրոպայով՝ ապրելով իր եղբայրների հաշվին։

### Աքսոր Ավստրալիա
Չունենալով մշտական զբաղմունք՝ նա զբաղվում էր թղթադրամների կեղծմամբ և 1845 թվականին ձերբակալվեց Լոնդոնում (նրան մատնեց փորագրողը, որի մոտ պատվիրել էր տպագրման կաղապարներ)։ Դատի ժամանակ նա իրեն մեղավոր ճանաչեց 100 ֆունտանոց թղթադրամների կեղծման մեջ (մեկ այլ տարբերակում՝ նորվեգական փողի 100-անոց արժեթղթի մեջ) և դատապարտվեց Ավստրալիայում 14 տարվա տաժանակիր աշխատանքի։ 1846 թվականի մայիսին 1900 տաժանակիրների հետ նա բանտային նավով ուղարկվեց հարավային կիսագունդ։ Նավակողի վրա նրան թույլ էիրն տալիս նկարել, հենց այդ ժամանակ նա ստեղծեց իր առաջին նկարները, որոնցում Ավստրալիան էր՝ «Մադեյրայի մոտակայքում նավակողին» և «Վաթեռլո» նավի խորտակումը Քեյփթաունում 1842 թվականին»։

Սկզբում նրան տեղավորեցին Նորֆոլք կղզու բանտում, բայց արդեն 1847 թվականին տեղափոխեցին *Saltwater River* գաղութ Վան Դիմենա հողի վրա (այժմ՝ Թասմանիա), որտեղ նա հնարավորություն ուներ նկարելու։ 1849 թվականին նա նկարելու հնարավորություն ուներ։ 1849 թվականին նրան տեղափոխեցին Հոբարթ բնակավայր (106 կմ հեռու նախկին կալանավայրից), որտեղ հնարավորություն ստացավ մասնավոր պատվերներ կատարելու, ներառյալ դիմանկարներ։ 1850 թվականին փախչելու անհաջող փորձ կատարեց, և որպես պատիժ 20 օր մենախցում անցկացրեց։ 1853 թվականին ազատ արձակվեց. շշուկներ էին պտտվում, որ դա կատարվել էր գրասենյակային սխալի հետևանքով։

### Նկարչական գործունեություն Ավստրալիայում
Թեպետ այդ ժամանակ Ավստրիալիայում կային մի քանի սիրողական նկարիչներ, Ք. Բուլը համարվում էր միակ փորձառու բնանկարիչը։ 1852 թվականին նա Հոբարթում ամուսնացավ Մերի Էնն Բրայենի հետ և դարձավ տեղի դպրոցի նկարչության ուսուցիչը, ինչպես նաև բազմաթիվ բնանկարներ ստեղծեց, որոնք ներկայացված էին Ավստրալիայի բոլոր խոշոր թանգարաններում։ 1855 թվականին նրա երկու նկարները մասնակցություն ունեցան Փարիզում կայացած Համաշխարհային ցուցահանդեսին։ Ստեղծել է նաև պատմական նկարներ։ Ունեցել է հինգ որդի, որոնցից երեքը դարձել են նկարիչներ։ 1856 թվականին տեղափոխվել է Սիդնել, որտեղ 78 տարեկանում մահացել է։

Եվրոպայում նա գրեթե անհայտ էր մինչ 1999 թվականին նորվեգացի գրող Ռագնար Կվամի «Straffen» («Պատիժ») գրքի լույս ընծայելը։ Օսլոյի թանգարանում պահպանվում է նրա միայն մեկ նկար։

## Ծանոթագրություններ

## Աղբյուրներ
* Alfsen, Glenny.  «Knud Bull» // Norsk biografisk leksikon
* Knut Bull // Centre for Tasmanian Historical Studies

Կատեգորիա:Ավստրալիացի նկարիչներ
Կատեգորիա:Նորվեգացի նկարիչներ
Սնոֆրիսք

**Սնոֆրիսք** (՝ «թարմ, ինչպես ձյունը», կարդացվում է նաև **սնյոֆրիսկ**), սերուցքային նորվեգական պանրի տեսակ։ Պատրաստվում է 80 % այծի կաթից և 20 % կովի սերուցքից։

## Պատմություն
Պանիրն առաջին անգամ ներկայացվել է Լիլեհամերում 1994 թվականի Օլիմպիական խաղերի ժամանակ։

## Բաղադրություն
Նորվեգական «TINE» կազմակերպությունն արտադրում է «Սնոֆրիսքը» երկու տարբերակով՝ այծի կիսակոշտ պանիր «Սնոֆրիսք» և թարմ լոռային սերուցքային «Սնոֆրիսք»՝ կովի սերուցքի հավելումով։ Թողարկվում է բրգաձև պլաստիկ տուփերով, ինչպես դասական, այնպես էլ տարատեսակ հավելումներով՝ սնկեր, սամիթ, կարմիր սոխ և այլն։

Այծի կիսակոշտ *Snøfrisk hard cheese* պանիրը, որը թողարկում է նույն ապրանքանիշը, ունի մանր կլոր անցքեր, սպիտակ գույն, պատրաստվում է ամբողջությամբ պաստերիզացված այծի կաթից։ Կազմությամբ առաձգական է, համն արտահայտիչ է, փոքր-ինչ թթու, հագեցած։ Աղը կազմում է միջինը 1.5 %

## Կիրառում
Պանիրը հարմար է բուտերբրոդների, աղի ակրատների, «շվեդական սեղանի» համար։ Սնոֆրիսքը կարող է նաև հանդես գալ որպես սերուցքի, թթվասերի կամ սոուսներում ու շոգեխաշման ժամանակ սերուցքային կրեմի այլընտրանք։ Նաև կարող է կիրառվել սերուցքային աղանդերի և մրգերով ու հատապտուղներով կարկանդակների համար։

## Ծանոթագրություններ

## Արտաքին հղումներ
* Սնոֆրիսք. պատմություն, բաղադրատոմսեր
* Սնոֆրիսք ''TINE'' ընկերության կայքում  

Կատեգորիա:Այծի կաթից պանիրներ
Կատեգորիա:Նորվեգական պանիրներ
Առնե Սլեթշյոե

**Առնե Բերնհարդ Սլեթշյոե** (; ), նորվեգացի թիավար, 1980-ականների մրցույթներին հանդես է եկել որպես Նորվեգիայի թիմի անդամ։ Երկու անգամ մասնակցել է Ամառային օլիմպիական խաղերին, բազմաթիվ ազգային և համաշխարհային մրցույթների հաղթող է։ Նաև հայտնի է, որպես մաթեմատիկոս, գիտությունների դոկտոր, Օսլոյի համալսարանի դասախոս։

## Կենսագրություն
Առնե Սլեթշյոեն ծնվել է 1960 թվականի ապրիլի 8-ին, Օսլոյում, հայտնի ալտահարերի ընտանիքում։ Դեռ փոքրուց ակտիվորեն զբաղվել է թիավարությամբ և հանդես է եկել նորվեգական «Նորդ» խմբում։

Մեծահասակների միջազգային մակարդակի առաջին լուրջ հաջողությանը հասել է 1983 թվականին, երբ ընդգրկվել էր նորվեգական գլխավոր թիմում և մասնակցել է ֆիննական Տամպերեյում անցկացվող չեմպիոնատին, որտեղ էլ շահեց արծաթե մեդալ։ Մի շարք հաջողություններից հետո նա մասնակցեց 1984 թվականին Լոս Անջելեսում կայացող Ամառային օլիմպիական խաղերին, հասել է մինչև կիսաեզրափակիչ, որի ժամանակ էլ զբաղեցրել էր 4-րդ հորիզոնականը։

1987 թվականին Սլեթշյոեն հանդես է եկել գերմանական Դույսբուրգ քաղաքում կայացող միջազգային մրցույթում, որտեղ արժանացավ ոսկե մեդալի։ Լինելով Նորվեգիայի գլխավոր թիմի առաջատարներից մեկը, մասնակցել է 1988 թվականին Սեուլում անցկացվող Ամառային օլիմպական խաղերին, այս անգամ հասավ մինչև կիսաեզրափակիչ, բայց վերջնակետին չհասավ։ Շուտով նա որոշեց ավարտել իր կարիերան և իր տեղը զիջել երիտասարդ թիավարներին։

Ունի բարձրագույն կրթություն, 1983 թվականին ավարտել է Օսլոյի համալսարանը, 1989 թվականին մաթեմատիկայի ոլորտում ստացել է դոկտորական աստիճան։ Արդյունքում մնաց աշխատելու համալսարանում, Նորվեգիայի մաթեմատիկական համայնքի անդամ է։ Որոշ ժամանակ եղել է Նորվեգիայի թիավարների ֆեդերեցիայի նախագահը։ Ներկայումս իր ընտանիքի հետ ապրում է Բերումում, ամուսնացած է նորվեգիացի թիավար Ինգեբորգե Ռասմուսենի հետ, ունեն երկու երեխա։

## Ծանոթագրություններ

## Արտաքին հղումներ
* Առնե Սլեթշյոե, մեծ մրցաշարերի մեդալներ
* Կանոեի նավարկման մրցույթների չեմպիոնների և մրցանակակիրների ցուցակը (1936—2007) 

Կատեգորիա:Նորվեգացի թիավարներ
Կատեգորիա:Օսլոյի համալսարանի շրջանավարտներ
Ռաֆթսունի կամուրջ

**Ռաֆթսունի կամուրջ** (), ավտոճանապարհային կամուրջ, որը միացնում է Ռաֆտսունդետ նեղուցը միացնում է Լոֆտոնյան,  Աուստվոգյա () և Հինյոյա () կղզիները։ Այն նաև հանդիսանում է Եվրոպական թիվ 10 ճանապարհի մի հատվածը, որը Լոտովյան կղզիները միացնում է մայրցամաքային Նորվեգիայի հետ։ Կամուրջը 298 մ երկարությամբ գլխավոր թռիչքով հանդիսանում է աշխարհի ամենամեծ երկաթբետոնյա կամուրջներից մեկը։ Նորակառույց ճանապարհը փոխարինեց փոքրիկ լաստանավային փողադրամիջոցներ իրականացնող կայանին։

## Շինարարությունը
Շինարարության մրցույթը հայտարարվեց 1991 թ.-ին Նուրլանի Ճանապարհային ադմինիստրացիայի կողմից։ 1993 թ.-ին հայտարարվեց մրցույթի արդյունքները։ Արդյունքում ընտրվեց 2 նախագիծ, որոնք ներկայացրել էին Aas-Jakobsen AS և BOARCH ընկերությունները։ Կապալառու դարձավ AS ANLEGG ընկերությունը։ Կառուցման աշխատանքները սկսվեցին 1996թ.-ի և ավարտվեցին 1998թ.-ին։ Շինարարության ընդհանուր արժեքն էր 125 միլիոն նորվեգական կռոն։ Երթևեկության համար կամուրջը բացվեց 1998թ.-ի նոյեմբերի 6-ին։

Երկաթբետոնյա աշխատանքները իրականացվել են Doka ընկերության կողմից։ 1996 թ.-ին շինարարության ժամանակ Frode փոթորիկի հետևանքով ավերվեց № 3 հիմնասյունը և վնասվեց հենասյան ամրանը:.

## Կառուցվածք
Ռաֆթսունի կամուրջը իրենից ներկայացնում է երկաթբետոնյա կոնստրուկցիա, որի երկարությունը 711 մ է։ Ունի 4 թռիչք (86 + 202 + 298 + 125 մ)։

Տեղակայված լինելով շատ բարձ աշխարհագրական տեղանքում՝ կամուրջը նախատեսված է 60 մ/վրկ. արագությամբ ուժեղ քամիների, ինչպես նաև սեսմիկ ակտիվության ազդեցությանը դիմանալուն:.

Բոլոր հենասյուները տեղակայված են ցամաքին։ Գունարբատեն փոքրիկ կղզին հենասյուներից մեկի համար ծառայում է հիմք։ Սյուների հիմքերը հենված են ժայռերի վրա։  № 3 և № 4 սյուները ունեն 2 մ հաստություն և 34 մ բարձրություն։

Կամուրջը ունի 2 երթևեկելի գոտի և հետնոտնային անցում։ Ընդհանուր լայնությունը 10,3 մ է։ Կամրջի եզրերին տեղադրված է 1.2 մ բարձրությամբ ցինկե ցանկապատ։

## Ծանոթագրություններ

## Արտաքին հղումներ
* Aas-Jakobsen ընկերության կայքում կամրջի մասին հոդված: 
* structurae.de կայքում կամրջի մասին տեղեկություններ: 
* broer.no կայքում կամրջի մասին տեղեկություններ:  

Կատեգորիա:Նորվեգիայի կամուրջներ
Ստուգուֆլոտի կամուրջ

**Ստուգուֆլոտի կամուրջ** (), քարե կամարային երկաթուղային կամուրջ նորվեգական Օպլան ֆյուլեում գտնվող Ռաումա գետի վրա։

## Պատմություն
Կամրջի շինարարությունը սկսվել է 1919 թվականին, իսկ 1921 թվականի սեպտեմբերին արդեն պատրաստ էր կամարը։ 1923թ.-ին ամբողջովին ավարտին մոտեցավ շինբարարությունը։ 54,1 մ երկարությամբ և 10,6 մ լայնությամբ կամրջի կառուցման արժեքը կազմել է 407997,57 նորվեգական կրոն։ Ջրից բարձրությունը կազմում է 9,5 մ։

Երկրորդ համաշխարհային պատերազմի ժամանակ սաբոտաժի կազմակերպման շրջանակներում բրիտանական դիվերսիոն խմբի կողմից կամուրջը պայթեցվել է և ֆաշիստա-գերմանական ուժերը 3 շաբաթ չեն կարողացել տեղանքում տեղաշարժվել։

## Պատկերասրահ

Պատկեր:E136 Raumabanen Stuguflåten.JPG|Եվրոպական E36 և Ռյոմա երկաթուղային գծի հատումը
Պատկեր:Stuguflåten Bridge.jpg|NSB BM 93 գնացքը Ստուգուֆլոտ կամրջի վրա
Պատկեր:Fylkegrense Oppland Møre gammel.JPG|


## Ծանոթագրություններ

Կատեգորիա:Երկաթուղային կամուրջներ
Կատեգորիա:Նորվեգիայի կամուրջներ
Կատեգորիա:Շենքեր և շինություններ կառուցված 1923 թվականին
Ուլե Հենրիկ Մագգա

**Ուլե Հենրիկ Մագգա** (, ), սաամ լեզվաբան և քաղաքական գործիչ։

## Կենսագրություն և կարիերա
Ուլե Հենրիկ Մագգան ծնվել է 1947 թվականի օգոստոսի 12-ին Կյոուտուկեյնոյում՝ Նորվեգիայում։

Ավարտել է Օսլոյի համալսարանը։ Գրել է մագիստրոսական աշխատանք, որը կոչվում է *«Lokative læt-setninger i samisk»* (բառացի *«լինել»* սաամ լեզվով)։ 1986 թվականին Ուլե Հենրիկ Մագգան պաշտպանում է դոկտորական ատենախոսություն։

1993 թվականին նա ընտրվում է Նորվեգիայի գիտությունների ակադեմիայի անդամ։

1997 թվականին դառնում է Օսլոյի համալսարանի ուգրոֆիննական կաֆեդրայի պրոֆեսոր։ Հետո թողնում է այդ գործը և զբաղվում է սսամական լեզվաբանությամբ Կյոուտուկեյնոյում։

Բնիկ ժողովուրդների համաշխարհային համագումարի ժամանակ եղել է պատվիրակ (WCIP) Կանադայում 1975 թվականին։ 1980 թվականից մինչև 1985 թվականը ղեկավարել է Նորվեգիայի սաամական ասոցիացիան, իսկ 1989 թվականից մինչև 1997 թվականը եղել է Նորվեգիայի Սաամի պառլամենտի առաջին ներկայացուցիչ։

1992 թվականից 1995 թվականը անդամակցել է Համաշխարհային մշակույթի տարածման ասոցացիային։ 2002 թվականին դարձել է ՄԱԿ-ի բնիկ ժողովուրդների հարցերի հանձնաժողովի ներկայացուցիչը։

2006 թվականին Ուլե Հենրիկ Մագգան պարգևատրվել է Սուրբ Օլաֆի շքանշանով։

## Մատենագրություն

* Lokative læt-setninger i samisk. Dieđut 1978.
* Modalverb og infinitiv innen verbalet : prosjektrapport. Dieđut 1982.
* Infinitives within the VP in Northern Sami: The accusative with infinitive. in Riepmočála (1984)
* Studier i samisk infinitivsyntaks. Doctoral dissertation, University of Oslo. 1986.


## Ծանոթագրություններ

## Արտաքին հղումներ
* Оле Хенрик Магга, председатель Постоянного форума коренных народов
* Publikasjoner av Ole Henrik Magga. на BIBSYS

Կատեգորիա:Նորվեգացի բանասերներ
Կատեգորիա:Նորվեգացի իրավապաշտպաններ
Կատեգորիա:Նորվեգացի լեզվաբաններ
Կատեգորիա:Նորվեգիայի քաղաքական գործիչներ
Կատեգորիա:Օսլոյի համալսարանի շրջանավարտներ